Спорт | Григор Димитров: Винаги изисквам повече от себе си, но понякога това е опасно - Dnevnik.bg
15:35, 11 фев 18 , 4944
"Рамото ми е доста по-добре. Имах възможност да се възстановя и да тренирам добре в последните няколко дни. Харесвам Ротердам, защото това е първият турнир, в който играх, когато влязох в световния тур", каза българският тенисист, който обясни, че пази отлични спомени от Холандия.
В интервю преди началото на турнира българинът обясни, че понякога очакванията към даден тенисист могат да бъдат опасни. Също така Димитров определи, че вече е достатъчно зрял, за да разбере, че приема по-добре тежките физически натоварвания.
"Винаги изисквам повече от себе си. Аз съм максималист и искам да се представям все по-добре, но това може да бъде и опасно. Колкото и високо да си в ранглистата, никога не трябва да губиш уважението си към играта. Трябва да помниш откъде си тръгнал, какво си направил, защото нищо не идва даром", каза българинът.
Grigor Dimitrov says he is almost fully recovered from his shoulder injury, that made him withdraw from Sofia: "It is getting better definitely. I was able to practice for five, six days. Starting to serve a little faster. I’m almost feeling at hundred percent now." @abnamrowtt pic.twitter.com/FWPY4pUbHT
— ABN AMRO WTT (@abnamrowtt) February 11, 2018
Димитров уточни, че е готов почти 100% за следващите си мачове и се чувства доста по-добре физически. Той разкри, че се надява някой ден да вдигне титлата от турнира в Ротердам.
"Сега за мен е важно да възвърна добрата си форма, да навляза в ритъм мач след мач. Надявам се сезонът ми да продължи добре", добави българинът.
От понеделник той ще слезе до №5 в световната ранглиста, като ще размени позицията си с Александър Зверев. Първите трима остават непроменени – Рафаел Надал, Роджър Федерер и Марин Чилич.
Димитров си поставя за цел подобряване на резултатите от турнири, където не се представи силно през 2017 г.
"Искам да бъда по-добър на турнирите от Големия шлем, където не бях на ниво миналата година. Това, разбира се, е приоритет на всеки тенисист. Преди година направих много добри неща на корта и извън него, успях да съм по-постоянен. Може би малко изненадах себе си с някои резултати, но физически знам, че съм готов да се боря на най-високо ниво", завърши Димитров.
На турнира в Ротердам той ще започне срещу японеца Юичи Сугита. До момента Димитров има две победи срещу този съперник, като те дойдоха в сериите "Мастърс" на твърди кортове и бяха изиграни през 2016 и 2017 г.
При успех във втория кръг българинът ще срещне победителя от мача между Филип Крайнович и Феликс Оже-Алиасим. По-нататък е възможна среща с Лука Пуи.
Миналия сезон в Ротердам Димитров стигна до четвъртфиналите, където загуби от Давид Гофен. Сега може да се стигне до нов мач помежду им, но в полуфиналите.
Григор Димитров започва в Ротердам в сряда
Рейтинг: 1811 15:47, 11 фев 18 Неутрално
Е, хайде малко по-скромно...
Рейтинг: 2262 15:54, 11 фев 18 Неутрално
Скромничат онези, които нямат с какво да се похвалят.
Рейтинг: 602 16:36, 11 фев 18 Неутрално
Звучи скромно всъщност. Уважение към играта, да помниш от къде си тръгнал..
Рейтинг: 779 17:09, 11 фев 18 Неутрално
Всъщност, скромно е когато има с какво да се похвалиш и не го правиш, а другите го правят вместо теб
Рейтинг: 2262 17:14, 11 фев 18 Неутрално
До коментар [#2] от "atmanpg":Всъщност, скромно е когато има с какво да се похвалиш и не го правиш, а другите го правят вместо теб
Просто съм се изразил погрешно.
По-скоро имах в предвид, че най-големите стожери и радетели за скромност, са онези, които нямат с какво да се похвалят.
Рейтинг: 7690 18:35, 11 фев 18 Неутрално
Рейтинг: 1191 06:48, 12 фев 18 Неутрално
Успех на Григор, дано покаже играта, с която спечели турнира в Лондон.
Рейтинг: 464 12:20, 12 фев 18 Неутрално
Гришо дришо /Пази Боже сляпо да прогледа. Никакъв българин не е този човек.